
Изх.№25-00-89/10.09.2026г.

                                                                                  ДО
                                                                                  ОБЩИНСКИ СЪВЕТ
                                                                                   Гр.Рудозем


                                                    Д О К Л А Д Н А   З А П И С К А
                              От инж.Недко Фиданов Кулевски– Кмет на община Рудозем


     ОТНОСНО: Одобряване на оценка за продажба на  УПИ I-186, кв.10 по ПУП на с.Сопотот

УВАЖАЕМИ ГОСПОДИН ПРЕДСЕДАТЕЛ,
УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

              Постъпило е заявление с Вх.№ 94-00-787/18.08.2026 г. от Веселин Емилов Милушев като наследник на Хайри Раифов Смаилов за закупуване на общински имот - частна общинска собственост представляващ УПИ I-186, кв.10  по ПУП на с.Сопотот с АЧОС № 1061/26.08.2026 г.в която притежава законно построена жилищна сграда.
              За имота е изготвена оценка от лицензиран оценител.
              Съгласно чл.35 ал.3 от ЗОС продажба на земя - частна общинска собственост, на собственика на законно построена върху нея сграда се извършва от кмета на общината без търг или конкурс по ред, определен в наредбата по чл.8 ал.2 . Съгласно чл.41, ал.2 от ЗОС разпоредителните сделки с имоти или с вещни права върху имоти - общинска собственост, се извършват по пазарни цени, но не по-ниски от данъчните им оценки. Пазарните цени на имотите и на вещните права се определят от общинския съвет въз основа на пазарни оценки, изготвени от оценители, определени по реда на чл. 22, ал. 3, освен ако в закон е предвидено друго. 
              Като се има  предвид горе изложеното, на основание чл. 41, ал. 2 ЗОС, във връзка с чл.21, ал.1, т.8 от ЗМСМА предлагам на Общински съвет – Рудозем да приеме следното:


                                             П Р О Е К Т О   Р Е Ш Е Н И Е :
             1. Общински съвет-Рудозем  актуализира Годишната програма за управление и разпореждане с имоти-общинска собственост в община Рудозем за 2026 г. приета с Решение № 352, протокол № 43/30.04.2026 г ,  както в точка ІІІ, буква Г УПИ, имоти които общината има намерение да продаде се добавя  УПИ I-186, кв.10  по ПУП на с.Сопотот  с площ 903 м2   

             2.Общински съвет Рудозем приема изготвената експертна оценката за продажбата на  УПИ I-186, кв.10  по ПУП на с.Сопотот  с площ 903 м2 в размер на 2890,00 /две хиляди осемстотин и деветдесет/ евро без ДДС. 
              3.Да се извърши продажба по реда на чл.35 ал.3 от ЗОС на наследници на Хайри Раифов Смаилов, собственици  на законно построена жилищна сграда. 
              4. На основание чл.52, ал.5 т.1 от ЗМСМА определя 30 % от постъпленията от разпоредителната сделка да бъдат използвани за финансиране на изграждането, за основен и текущ ремонт на социалната и техническата инфраструктура  в с.Сопотот.

